

ДОКЛАД НА КОМИСИЯТА

ЗА РАБОТАТА НА КОМИТЕТИТЕ ПРЕЗ 2018 ГОДИНА

Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[[1]](#footnote-1) (наричан по-нататък „Регламентът относно комитологията“) Комисията представя годишния доклад за работата на комитетите през 2018 г.

Настоящият доклад съдържа преглед на събитията в системата на комитологията през 2018 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети.

1. Преглед на събитията в системата на комитологията през 2018 г.

1.1. Общо развитие

Както бе описано в годишния доклад за 2013 г.[[2]](#footnote-2), всички процедури по комитология, предвидени в предходното Решение относно комитологията[[3]](#footnote-3), с изключение на процедурата по регулиране с контрол, бяха автоматично адаптирани към новите процедури по комитология, предвидени в Регламента относно комитологията.

Следователно през 2018 г. комитетите по комитология са функционирали съгласно процедурите, определени в Регламента относно комитологията, а именно по консултиране (член 4) и по разглеждане (член 5), както и съгласно процедурата по регулиране с контрол, определена в член 5а от Решението относно комитологията.

В точка 27 от Междуинституционалното споразумение за по-добро законотворчество от 13 април 2016 г.[[4]](#footnote-4) се припомня необходимостта от привеждане в съответствие на процедурата по регулиране с контрол:

„Трите институции признават необходимостта цялото действащо законодателство да се приведе в съответствие с правната рамка, въведена с Лисабонския договор, и по-специално нуждата да бъде даден пълен приоритет на бързото привеждане в съответствие на всички основни актове, които все още се позовават на процедурата по регулиране с контрол. Комисията ще предложи посоченото привеждане в съответствие до края на 2016 г.“

В съответствие с този ангажимент Комисията прие предложение за привеждане на основните актове, предвиждащи процедурата по регулиране с контрол, в съответствие с разпоредбите за делегирани актове и актове за изпълнение[[5]](#footnote-5). Тя прие и второ предложение, което се отнася конкретно до привеждането в съответствие на основните актове в областта на правосъдието[[6]](#footnote-6). Междуинституционалните преговори по първото досие приключиха частично. Законодателят постигна съгласие за привеждане в съответствие на 64 от въпросните основни актове[[7]](#footnote-7), като ще продължат преговорите по оставащите актове и по актовете в областта на правосъдието. Когато актове, предвиждащи процедурата по регулиране с контрол, се привеждат в съответствие с разпоредбите за делегираните актове, съответните комитети вече няма да играят роля, като съответните делегирани актове в бъдеще ще бъдат подготвяни с помощта на експертни групи.

На 26 февруари 2016 г. Комисията прие доклад относно прилагането на Регламент (ЕС) № 182/2011[[8]](#footnote-8). В този доклад Комисията стига до заключението, че общата правна рамка за комитологията функционира добре. Въпреки това към онзи момент тя посочи също така, че ситуациите, в които не се стига до становище, представляват политически проблем, особено в някои много чувствителни области, като например разрешаването на генетично модифицирани организми. Впоследствие на 14 февруари 2017 г. Комисията прие предложение за Регламент на Европейския парламент и на Съвета за изменение на Регламента на относно комитологията (Регламент (ЕС) № 182/2011)[[9]](#footnote-9). С това предложение се предлагат редица целенасочени промени по отношение на функционирането на апелативния комитет с цел преодоляване на ситуации „без становище“ в чувствителни области. Това досие обаче понастоящем е блокирано на етапа на междуинституционалните преговори.

Приключени бяха преговорите между трите институции по отношение на необвързващите критерии за прилагането на членове 290 и 291 от Договора за функционирането на Европейския съюз във връзка с разграничаването между делегирани актове и актове за изпълнение. Окончателният текст на критериите за разграничение беше публикуван в Официален вестник на 3 юли 2019 г.[[10]](#footnote-10)

В съобщението си „По-добро регулиране за постигането на по-добри резултати“ от май 2015 г. Комисията пое ангажимент проектите на текстове за делегирани актове и проектите на важни актове за изпълнение да се оповестяват публично за период от четири седмици за получаване на коментари, с което да се даде възможност на заинтересованите страни да представят становищата си. През 2018 г. 165 такива проекти на актове бяха публикувани за обществено обсъждане на уебсайта на Комисията „Споделете мнението си“[[11]](#footnote-11).

1.2. Развитие в съдебната практика

В решението си от 13 декември 2018 г. по съединени дела T-339/16, T-352/16 и T-391/16 Общият съд разгледа въпроса за съществените елементи от основния акт. Съдът анализира дали граничните стойности на емисиите от автомобили се считат за съществен елемент от основния акт, който Комисията няма правомощия да изменя, независимо че тези пределни стойности са заложени в приложение към основния акт. В конкретния случай Общият съд разгледа съображенията и постановителната част на акта и констатира, че определените в приложение към основния акт гранични стойности на емисиите представляват съществен, „дори централен елемент от него“, тъй като всички останали разпоредби на този акт имат за цел да се осигури спазване на тези гранични стойности и няма изрична разпоредба, оправомощаваща Комисията да ги изменя.

2. Преглед на дейностите

2.1. Брой на комитетите и на заседанията

Важно е да се прави разграничение между комитетите по комитология, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията[[12]](#footnote-12) при изготвянето и изпълнението на политиките, както и на делегираните актове, докато комитетите по комитология подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен единствено на комитетите по комитология. Броят на действащите комитети по комитология в периода 1 януари—31 декември 2018 г. бе изчислен по сектор на дейност (вж. таблица I). С цел да се даде възможност за сравнение, са дадени и данните за предходната година (към 31 декември 2017 г.). Подразделенията и конфигурациите не са отчетени отделно, тъй като принадлежат към даден основен комитет.

**ТАБЛИЦА I — Общ брой на комитетите**

|  |  |  |
| --- | --- | --- |
| **Сектор на политиката** | **2017 г.** | **2018 г.** |
| **AGRI (Земеделие и развитие на селските райони)** | 12 | 11 |
| **BUDG (Бюджет)** | 2 | 2 |
| **CLIMA (Действия по климата)** | 5 | 5 |
| **CNECT (Съобщителни мрежи, съдържание и технологии)** | 7 | 7 |
| **DEVCO (Международно сътрудничество и развитие)** | 5 | 5 |
| **DIGIT (Информатика)** | 1 | 1 |
| **EAC (Образование и култура)** | 2 | 2 |
| **ECFIN (Икономически и финансови въпроси)** | 1 | 1 |
| **ECHO (Хуманитарна помощ и гражданска защита)** | 2 | 2 |
| **EMPL (Трудова заетост, социални въпроси и приобщаване)** | 5 | 5 |
| **ENER (Енергетика)** | 13 | 13 |
| **ENV (Околна среда)** | 30 | 30 |
| **ESTAT (Евростат)** | 4 | 4 |
| **FISMA (Финансова стабилност, финансови услуги и съюз на капиталовите пазари)** | 8 | 8 |
| **FPI (Служба за инструментите в областта на външната политика)** | 4 | 4 |
| **GROW (Вътрешен пазар, промишленост, предприемачество и МСП)** | 42 | 44 |
| **HOME (Миграция и вътрешни работи)** | 13 | 13 |
| **JUST (Правосъдие и потребители)** | 23 | 25 |
| **MARE (Морско дело и рибарство)** | 3 | 3 |
| **MOVE (Мобилност и транспорт)** | 31 | 31 |
| **NEAR (Политика за съседство и преговори за разширяване)** | 3 | 3 |
| **OLAF (Европейска служба за борба с измамите)** | 1 | 1 |
| **REGIO (Регионална и селищна политика)** | 1 | 1 |
| **RTD (Научни изследвания и иновации)** | 5 | 7 |
| **SANTE (Здравеопазване и безопасност на храните)** | 17 | 17 |
| **SG (Генерален секретариат)** | 3\* | 3\* |
| **TAXUD (Данъчно облагане и митнически съюз)** | 11 | 13 |
| **TRADE (Търговия)** | 13 | 14 |
| **ОБЩО:** | **267** | **275** |

\* *Включително апелативния комитет (за нуждите на регистъра на комитологията апелативният комитет е регистриран като комитет, за който отговорната служба е Генералният секретариат; на практика той се управлява от всички засегнати служби).*

През 2018 г. комитетите по комитология можеха като цяло да се класифицират според вида на процедурата, по реда на която осъществяват дейността си (процедура по консултиране, процедура по разглеждане, процедура по регулиране с контрол — вж. таблица II). Някои комитети, които прилагаха повече от една процедура, бяха отделени от комитетите, извършващи дейност съгласно една-единствена процедура.

**ТАБЛИЦА II — Брой на комитетите по процедури**

|  |  |  |  |  |  |
| --- | --- | --- | --- | --- | --- |
|  | **Вид на процедурата** | | | |  |
| **Консултиране** | **Разглеждане** | **Регулиране с контрол** | **Работи, следвайки няколко процедури** | **ОБЩО:** |
| **AGRI** | 0 | 6 | 0 | 5 | 11 |
| **BUDG** | 0 | 1 | 0 | 1 | 2 |
| **CLIMA** | 0 | 1 | 0 | 4 | 5 |
| **CNECT** | 0 | 3 | 0 | 4 | 7 |
| **DEVCO** | 0 | 2 | 0 | 3 | 5 |
| **DIGIT** | 0 | 0 | 0 | 1 | 1 |
| **EAC** | 0 | 1 | 0 | 1 | 2 |
| **ECFIN** | 0 | 0 | 0 | 1 | 1 |
| **ECHO** | 0 | 1 | 0 | 1 | 2 |
| **EMPL** | 0 | 0 | 0 | 5 | 5 |
| **ENER** | 3 | 5 | 2 | 3 | 13 |
| **ENV** | 0 | 9 | 5 | 16 | 30 |
| **ESTAT** | 0 | 2 | 0 | 2 | 4 |
| **FISMA** | 0 | 1 | 2 | 5 | 8 |
| **FPI** | 0 | 3 | 0 | 1 | 4 |
| **GROW** | 3 | 11 | 4 | 26 | 44 |
| **HOME** | 2 | 7 | 0 | 3 | 12 |
| **JUST** | 7 | 7 | 4 | 7 | 25 |
| **MARE** | 0 | 1 | 0 | 2 | 3 |
| **MOVE** | 3 | 8 | 4 | 16 | 31 |
| **NEAR** | 1 | 1 | 0 | 1 | 3 |
| **OLAF** | 0 | 1 | 0 | 0 | 1 |
| **REGIO** | 0 | 0 | 0 | 1 | 1 |
| **RTD** | 0 | 6 | 0 | 1 | 7 |
| **SANTE** | 0 | 7 | 0 | 10 | 17 |
| **SG** | 0 | 2 | 0 | 1 | 3\* |
| **TAXUD** | 1 | 10 | 0 | 2 | 13 |
| **TRADE** | 3 | 4 | 0 | 7 | 14 |
| **ОБЩО:** | **23** | **100** | **21** | **130** | **274** |

\* *Включително апелативния комитет.*

Броят на комитетите не е единственият показател за дейността на равнище комитология. *Броят на заседанията*, които са били проведени, както и *броят на писмените процедури[[13]](#footnote-13)*, използвани през 2018 г., също отразяват интензивността на работата като цяло, както на секторно равнище, така и в отделните комитети (таблица III).

**ТАБЛИЦА III — Брой на заседанията и на писмените процедури**

|  |  |  |  |  |  |
| --- | --- | --- | --- | --- | --- |
|  | **Брой на комитетите** | **Заседания** | | **Писмени процедури** | |
| **2017 г.** | **2018 г.** | **2017 г.** | **2018 г.** |
| **AGRI** |  | 90 | 95 | 17 | 16 |
| **BUDG** |  | 4 | 4 | 0 | 1 |
| **CLIMA** |  | 7 | 5 | 2 | 6 |
| **CNECT** |  | 17 | 15 | 11 | 12 |
| **DEVCO** |  | 17 | 18 | 9 | 16 |
| **DIGIT** |  | 1 | 2 | 0 | 0 |
| **EAC** |  | 6 | 6 | 1 | 1 |
| **ECFIN** |  | 3 | 2 | 0 | 0 |
| **ECHO** |  | 4 | 4 | 3 | 4 |
| **EMPL** |  | 6 | 4 | 1 | 1 |
| **ENER** |  | 6 | 11 | 5 | 6 |
| **ENV** |  | 29 | 30 | 13 | 12 |
| **ESTAT** |  | 6 | 5 | 2 | 3 |
| **FISMA** |  | 10 | 3 | 18 | 16 |
| **FPI** |  | 2 | 6 | 0 | 3 |
| **GROW** |  | 70 | 64 | 34 | 16 |
| **HOME** |  | 28 | 39 | 29 | 22 |
| **JUST** |  | 10 | 10 | 5 | 7 |
| **MARE** |  | 4 | 4 | 10 | 11 |
| **MOVE** |  | 54 | 53 | 35 | 31 |
| **NEAR** |  | 8 | 9 | 19 | 7 |
| **OLAF** |  | 0 | 0 | 0 | 0 |
| **REGIO** |  | 1 | 2 | 2 | 0 |
| **RTD** |  | 57 | 53 | 246 | 218 |
| **SANTE** |  | 108 | 100 | 494 | 430 |
| **SG** |  | 8\* | 6\* | 1\* | 0 |
| **TAXUD** |  | 33 | 36 | 29 | 21 |
| **TRADE** |  | 27 | 29 | 38 | 24 |
| **ОБЩО:** |  | **616** | **620** | **1 024** | **880** |

*\* заседания/писмени процедури на апелативния комитет*

2.2. Брой на становищата и на актовете/мерките за изпълнение

Както винаги, в настоящия доклад се посочва общият брой на официалните *становища*, дадени от комитетите, и на последвалите *актове/мерки за изпълнение*, приети от Комисията[[14]](#footnote-14). Чрез тези данни се измерват количествено осезаемите „резултати“ от работата на комитетите (вж. таблица IV).

Европейският парламент и Съветът имат право на контрол съгласно член 11 от Регламента относно комитологията. През 2018 г. Европейският парламент е приел 9 резолюции въз основа на член 11 от Регламента относно комитологията, а Съветът не е приел нито една такава резолюция.

**ТАБЛИЦА IV — Брой на становищата и на приетите актове/мерки за изпълнение**

|  |  |  |  |  |  |  |
| --- | --- | --- | --- | --- | --- | --- |
|  | **Становища[[15]](#footnote-15)** | | **Приети актове за изпълнение** | | **Процедура по регулиране с контрол — приети мерки** | |
|  | **2017 г.** | **2018 г.** | **2017 г.** | **2018 г.** | **2017 г.** | **2018 г.** |
| **AGRI** | 142 | 146 | 137 | 145 | 0 | 5 |
| **BUDG** | 7 | 4 | 5 | 6 | 0 | 0 |
| **CLIMA** | 11 | 14 | 3 | 14 | 4 | 1 |
| **CNECT** | 19 | 19 | 18 | 15 | 0 | 0 |
| **DEVCO** | 53 | 67 | 54 | 66 | 0 | 0 |
| **DIGIT** | 1 | 1 | 1 | 1 | 0 | 0 |
| **EAC** | 5 | 6 | 4 | 6 | 0 | 0 |
| **ECFIN** | 3 | 2 | 3 | 2 | 0 | 0 |
| **ECHO** | 7 | 6 | 6 | 7 | 0 | 0 |
| **EMPL** | 7 | 4 | 5 | 5 | 1 | 0 |
| **ENER** | 8 | 7 | 7 | 4 | 0 | 0 |
| **ENV** | 31 | 31 | 16 | 14 | 18 | 11 |
| **ESTAT** | 9 | 9 | 4 | 8 | 6 | 3 |
| **FISMA** | 22 | 18 | 7 | 5 | 0 | 6 |
| **FPI** | 4 | 5 | 2 | 5 | 0 | 0 |
| **GROW** | 104 | 77 | 83 | 53 | 24 | 15 |
| **HOME** | 76 | 74 | 68 | 61 | 0 | 0 |
| **JUST** | 10 | 10 | 6 | 8 | 0 | 0 |
| **MARE** | 20 | 17 | 17 | 15 | 0 | 0 |
| **MOVE** | 59 | 61 | 50 | 57 | 4 | 11 |
| **NEAR** | 74 | 86 | 74 | 86 | 0 | 0 |
| **OLAF** | 0 | 0 | 0 | 0 | 0 | 0 |
| **REGIO** | 2 | 4 | 0 | 2 | 0 | 0 |
| **RTD** | 248 | 225 | 176 | 159 | 0 | 0 |
| **SANTE** | 803 | 629 | 753 | 603 | 56 | 38 |
| **SG**\* | 16 | 12 | 17 | 11 | 0 | 0 |
| **TAXUD** | 79 | 56 | 85 | 57 | 0 | 0 |
| **TRADE** | 86 | 59 | 86 | 52 | 0 | 0 |
| **ОБЩО:** | **1 906** | **1 633** | **1 687** | **1 456** | **113** | **90** |

*\* Включително становища, дадени от апелативния комитет, и приети актове.*

2.3. Заседания на апелативния комитет

През 2018 г. апелативният комитет е заседавал 6 пъти и е разгледал общо 12 проекта на актове за изпълнение (в областта на здравеопазването и политиката за потребителите), за които е бил сезиран от Комисията. Апелативният комитет не е дал становище и по дванадесетте случая. През 2018 г. Комисията реши да приеме 11 акта за изпълнение след такива случаи на недаване на становище,

2.4. Използване на процедурата по регулиране с контрол

Както бе посочено в раздел 1, процедурата по регулиране с контрол не беше засегната от реформата в областта на комитологията от 2011 г. Тази процедура не може повече да се използва при новото законодателство, но все още се среща в множество съществуващи основни актове и ще продължи да се прилага по силата на тези актове до привеждането им в съответствие. През 2018 г. съгласно процедурата по регулиране с контрол бяха приети 90 мерки (вж. таблица V). Правото на възражение е било упражнено веднъж — от страна на Европейския парламент. За сравнение, през 2017 г. това право също е било упражнено веднъж.

**ТАБЛИЦА V — Брой на мерките, приети съгласно процедурата по регулиране с контрол**

|  |  |  |  |
| --- | --- | --- | --- |
|  | **Процедура по регулиране с контрол — приети мерки** | **Възражения на Европейския парламент срещу приемането на проект на мерки** | **Възражения на Съвета срещу приемането на проект на мерки** |
| **AGRI** | 5 | 0 | 0 |
| **BUDG** | 0 | 0 | 0 |
| **CLIMA** | 1 | 0 | 0 |
| **CNECT** | 0 | 0 | 0 |
| **DEVCO** | 0 | 0 | 0 |
| **DIGIT** | 0 | 0 | 0 |
| **EAC** | 0 | 0 | 0 |
| **ECFIN** | 0 | 0 | 0 |
| **ECHO** | 0 | 0 | 0 |
| **EMPL** | 0 | 0 | 0 |
| **ENER** | 0 | 0 | 0 |
| **ENV** | 11 | 0 | 0 |
| **ESTAT** | 3 | 0 | 0 |
| **FISMA** | 6 | 0 | 0 |
| **FPI** | 0 | 0 | 0 |
| **GROW** | 15 | 0 | 0 |
| **HOME** | 0 | 0 | 0 |
| **JUST** | 0 | 0 | 0 |
| **MARE** | 0 | 0 | 0 |
| **MOVE** | 11 | 0 | 0 |
| **NEAR** | 0 | 0 | 0 |
| **OLAF** | 0 | 0 | 0 |
| **REGIO** | 0 | 0 | 0 |
| **RTD** | 0 | 0 | 0 |
| **SANTE** | 38 | 1 | 0 |
| **SG** | 0 | 0 | 0 |
| **TAXUD** | 0 | 0 | 0 |
| **TRADE** | 0 | 0 | 0 |
| **ОБЩО:** | **90** | **1** | **0** |

3. Подробна информация за дейностите на комитетите

В работния документ, придружаващ настоящия доклад, е представена подробна информация за работата на отделните комитети през 2018 г., която включва разбивка въз основа на съответните заинтересовани дирекции на Комисията.

4. Заключение

Европейският парламент и Съветът се приканват да вземат под внимание настоящия доклад.

1. **Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).** [↑](#footnote-ref-1)
2. Доклад на Комисията за работата на комитетите през 2013 година (COM(2014) 572 final). [↑](#footnote-ref-2)
3. Решение на Съвета 1999/468/ЕО от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23), изменено с Решение 2006/512/ЕО (ОВ L 200, 22.7.2006 г., стр. 11) (консолидирана версия в ОВ C 255, 21.10.2006 г., стр. 4). [↑](#footnote-ref-3)
4. Междуинституционално споразумение между Европейския парламент, Съвета на Европейския съюз и Европейската комисия за по-добро законотворчество от 13 април 2016 г. (ОВ L 123, 12.5.2014 г., стр. 1). [↑](#footnote-ref-4)
5. Предложение за Регламент на Европейския парламент и на Съвета за адаптиране на редица правни актове, предвиждащи използване на процедурата по регулиране с контрол, към членове 290 и 291 от Договора за функционирането на Европейския съюз (COM(2016) 799). [↑](#footnote-ref-5)
6. Предложение за Регламент на Европейския парламент и на Съвета за адаптиране на редица правни актове в областта на правосъдието, предвиждащи използване на процедурата по регулиране с контрол, към член 290 от Договора за функционирането на Европейския съюз (COM(2016) 798). [↑](#footnote-ref-6)
7. Регламент (ЕС) 2019/1243 на Европейския парламент и на Съвета от 20 юни 2019 г. за адаптиране на редица правни актове, предвиждащи използване на процедурата по регулиране с контрол, към членове 290 и 291 от Договора за функционирането на Европейския съюз (ОВ L 198, 25.7.2019 г., стр. 241). [↑](#footnote-ref-7)
8. Доклад на Комисията до Европейския парламент и Съвета относно прилагането на Регламент (ЕС) № 182/2011, (COM(2016) 92). [↑](#footnote-ref-8)
9. Предложение за Регламент на Европейския парламент и на Съвета за изменение на Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (COM(2017) 85 final). [↑](#footnote-ref-9)
10. Междуинституционално споразумение относно необвързващите критерии за прилагането на членове 290 и 291 от Договора за функционирането на Европейския съюз (ОВ C 223, 3.7.2019 г., стр. 1). [↑](#footnote-ref-10)
11. <https://ec.europa.eu/info/law/better-regulation/have-your-say_bg> [↑](#footnote-ref-11)
12. За повече подробности виж: [https://ec.europa.eu/transparency/regexpert/index.cfm?Lang=BG](http://ec.europa.eu/transparency/regexpert/index.cfm?Lang=BG). [↑](#footnote-ref-12)
13. Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура в съответствие с член 3, параграф 5 от Регламента относно комитологията. [↑](#footnote-ref-13)
14. Следва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на придружаващия доклада работен документ на службите на Комисията. [↑](#footnote-ref-14)
15. В общия брой на становищата са включени и гласуванията, които не са довели до издаването на становище. [↑](#footnote-ref-15)